Dan wara li s-Segretarju Parlamentari Rosianne Cutajar saħqet li l-liġi dwar id-dikriminilizzazzjoni tal-prostituzzjoni mhux se tinkrimina lill-klijenti Grupp ta’ NGOs ingħaqdu flimkien fi stqarrija u insistew mal-Gvern li jekk se jiddikriminalizza l-bejgħ tas-sess mingħajr ma’ jikkriminalizza x-xiri tiegħu se jkun qed joħloq sitwazzjoni “attraenti” ħafna għat-traffikanti u dawk li jħaddmu u jisfruttaw lin-nisa. Fil-fatt, l-NGOs qed jisħqu lill-Gvern li jekk fir-riforma se jagħti l-ġenb lill-Mudell Nordiku, liema mudell jikkriminalizza kull tip ta’ xiri ta’ servizz sesswali iżda mhux l-att li persuna tipprostitwixxi lilha nnifisha, se jkun qed jieħu lill-pajjiż lura u mhux ‘il quddiem. Kienet is-Segretajru Parlamentari Rosianne Cutajar li lbieraħ qalet ma’ LovinMalta li l-liġi proposta għad-dikriminalizzazzjoni tal-prostituzzjoni f’Malta mhux se tkun tinkludi l-kriminlizazzjoni tax-xiri tas-sess. “Kif nistgħu nemmnu li l-Gvern għandu l-ugwaljanza tal-ġeneru għal qalbu meta l-istess Gvern irid ikompli jiffaċilita l-kommodifikazzjoni u l-oġġettifikazzjoni tal-ġisem tal-mara,” insistew l-NGOs. L-istqarrija tinsisti mal-Gvern li jekk jiddikriminalizza l-prostituzzjoni mingħajr ma jikkriminalizza x-xiri tas-sess se jkun qed jirriskja li jbiddel lil Malta f’mekka ta’ Turiżmu sesswali. L-istqarrija tinsisti li l-grupp ta’ esperti li preżenta l-proposti tiegħu u li dwarhom qablu xejn inqas minn 40 organizzazzjoni (inkluż dawk li jaħdmu favur id-drittijiet tal-mara) qed iħeġġeġ lill-Gvern biex ma jgħaġġilx u joqgħod fuq il-parir tal-esperti. “Il-grupp jittama li l-Gvern ma jibbażax id-deċiżjoni tiegħu fuq opinjoni mhux infurmata,” tkompli l-istqarrija. Temmew jisħqu li ma jistgħux jifhmu kif is-Segretarju Parlamentari Rosianne Cutajar waslet għal din il-konklużjoni meta l-proċess konsulattiv għandu għaddej, inkluż din il-ġimgħa stess fil-Parlament. Aqra aktar fid-dettall dak li l-40 għaqda qed jipproponu lill-Gvern: L-għaqdiet li huma favur li l-Gvern jaddotta l-Mudell Nordiku huma: Il-proposti qablu dwarhom ukoll dawn l-għaqdiet internazzjonali